Diari Oficial de la Generalitat Valenciana


Sumari del DOGV 4523, del 17-06-2003 (2003/6906)

Informació pública de l'alternativa tècnica de programa d'actuació integrada presentada per Teresa Urbana, SL, per al desenvolupament de la unitat d'execució denominada «Carrer Uruguai».
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6906


Organisme emissor
:   Ajuntament de València

Tipus de document
:   Anunci

Informació pública de l'alternativa tècnica de programa d'actuació integrada presentada per Teresa Urbana, SL, per al desenvolupament de la unitat d'execució denominada «Carrer Uruguai». [2003/F6906]
  
L'Alcaldia, mitjançant la Resolució U-2926, de data 24 d'abril de 2003, ha acordado el següent:
  
«Vista l'alternativa tècnica de programa d'actuació integrada presentada per la mercantil Teresa Urbana 2000, SL, els informes emesos pels Servicis de Planejament, Projectes d'Infraestructura, Gestió Urbanística i Llicències Urbanístiques, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució número 2.242, de 7 de juliol de 1999, resolc:
  
I. Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per Teresa Urbana 2000, SL, per al desenvolupament de la unitat d'execució denominada «Carrer Uruguai», l'àmbit d'actuació del qual es delimita pel nord, pel carrer d'Uruguai; sud, carrer del Marqués de Bellet i parcel·les cadastrals 0371009-89-63-83-94-31-40-77-82-33-57-46; est, carrer de Sant Vicent Màrtir, i oest, parcel·la cadastral 5006924. L'alternativa tècnica comprén memòria, homologació sectorial declarativa, pla de reforma interior i avantprojecte d'urbanització.
  
En el termini esmentat, comptat a partir de la publicació de l'anunci d'exposició pública en el Diari Oficial de la Generalitat Valenciana, es podran presentar al Servici Municipal de Planejament (av. d'Aragó, 35), tant al·legacions com alternatives tècniques que pretenguen competir amb la que s'exposa al públic, i quedarà prorrogat el termini per 20 dies addicionals si en els 10 primers d'informació pública alguna persona, prestant caució per import de 3.005 euros, es comprometera a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament) proposicions juridicoeconòmiques en plica tancada a qualsevol de les alternatives tècniques presentades. L'acte d'obertura de les que es presenten es realitzarà el següent dia hàbil a l'acabament d'este termini, tret que siga dissabte, cas en què es traslladarà al següent dia hàbil. Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix durant tot el procediment podran ser objecte de pública consulta al Servici de Planejament les al·legacions i alternatives tècniques que s'hi presenten.
  
II. Esta resolució tindrà l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per la qual cosa durant el període establit legalment no seran admeses a tràmit, en l'àmbit de la suspensió citat en el punt I, les sol·licituds de llicències de parcel·lació de terrenys, edificació, demolició i obertura, excepte d'estes últimes les regulades en l'article 58.5 de la Llei Reguladora de l'Activitat Urbanística, i qualsevol iniciativa de programa d'actuació que es poguera presentar o sotmetre a informació pública pel procediment simplificat regulat en l'article 48 de la Llei Reguladora de l'Activitat Urbanística.
  
Així mateix, s'aprova expressament la interrupció de la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada en este ajuntament o en la corresponent notaria en el període que transcórrega entre la data d'esta resolució i la seua publicació en el Diari Oficial de la Generalitat Valenciana.
  
III. Notificar esta resolució als distints servicis municipals.»